John Hesla

John Hesla (1947–2014) var en norsk musiker, gitarist, fløytist, sanger og låtskriver fra Søndre Land. 

Hesla var mest kjent fra det norske rockebandet Flax, som han var med på å danne sommeren 1971 sammen med bl.a. Hermod Falch og broren Lars Hesla. John Hesla var medlem av bandet helt til det ble endelig oppløst i 1986. 

Han var også innom i Høst fra 1976, da de skiftet navn til Ice Band, til bandets oppløsning i 1978. Senere spilte han i Klondike (1988–1991) sammen med Kjell Asperud (Titanic, Beatniks) og Rune Endal (Vazelina Bilopphøggers). 

Sammen med broren Lars startet han i 1990 opp partybandet Sønner av Land. I 2001 dannet de to et nytt band; Hesla Brother Band, som spilte egne versjoner av Jethro Tull-låter, samt svensk og norsk folkemusikk og noen egne låter. Bandet besto foruten Hesla-brødrene av Jostein Andersen på trommer og vokalist Andreas Wahl. 

I 2005–2010 var Hesla å finne i bluesrockbandet Azylet, med bandkompiser som Robert Schei og P. K. Haugen.  

John Hesla døde den 16. oktober 2014 etter en kort tids kamp mot kreft. Flax var da i følge Falch i full gang med å gjenoppstå for andre gang, blant annet motivert av digitale gjenutgivelser og vedvarende popularitet. Flax-EPen Minus one (2015), som er en hyllest til Hesla, inneholder et til da uutgitt spor fra 1978 som ble gjenfunnet da broren Lars gikk gjennom Johns eiendeler.

Diskografi
Med Flax

 Album 
 One (1976)
 Monster Tapes (1980)
 Flax Tracks (1986)

 Singler/EP-er 
 What'cha Gonna Do/Pain in the Ass (1978)
 Uptown/Taken In (1986)
 Minus One, Memory of John Hesla (2015)

 Med Klondike 
Klondike (1991) – uutgitt 

 Med Høst 

 Album 
Extra! Extra! (1977)
Live & Unreleased (1994)

 Singler 
Sunday Morning/Last Trip (1977)

Medvirker også på
 1976: Heavy Norsk – låta «Pain in the ass» med Flax (Philips)
 1993: Norske riff og tordenskrall 1967–1992 (Norsk hardrock gjennom 25 år) – låtene «Crusaders» og «Pain in the ass» med Flax (Vertigo)
 2004: Midnight Overdrive () –  med Nickels & Dimes – fløyte på låta «Burning Soul»
 2009: Trapped Under Vice Vol. II – låta «Demon In Your Heart» med Flax (Vice Records)

 Referanser 

Kategori:Norske gitarister
Kategori:Norske fløytister
Kategori:Norske sangere
Kategori:Norske låtskrivere